දැරිය ලිපියක් ලියා නිවසින් පිටත්ව ගොස් තිබුණේ පසුගිය 2වන දා යි.තමාට පෙම්වතුන් සිටින බවට විවිධ පුද්ගලයන් ප්‍රකාශ කළ ද තමාට එවැනි සබඳතාවයක් නොමැති බවත්, විවිධ පුද්ගලයන් පවසන එම ප්‍රකාශ තුළින් තමා කළකිරීමට පත් ව ඇති බවත් එම ලිපියේ වැඩිදුරටත් සඳහන් ව තිබුණා.එමෙන්ම, ඇයව සම්බන්ධ කර ගන්නා ලෙස දුරකථන අංකයක් ද අදාළ දැරිය විසින් එම ලිපියේ සටහන් කර තිබූ අතර නිවසින් පිටත්ව ගිය දැරිය ඉන් පසු වෙනත් දුරකථන අංකයක් ඔස්සේ අමතා තමා පොළොන්නරුව ප්‍රදේශයේ ලිපිනයක සිටින බවත්, තමාව බේරාගන්නා ලෙසත් ඇයගේ මව්පියන්ට දැනුම් දී ඇති බව පොලීසිය සඳහන් කළා.එම සියලු දුරකථන අංක මේ වන විට ක්‍රියාවිරහිත බවයි පොලීසිය සඳහන් කළේ.